b'\n_START_ARTICLE_\nAvijati\xc4\x8dar (2004.)\n_START_SECTION_\nRadnja\n_START_PARAGRAPH_\nFilm po\xc4\x8dinje s devetogodi\xc5\xa1njim Hughesom kojeg kupa majka, koja ga upozorava na bolest: "Nisi siguran". To pokazuje korijen njegove opsjednutosti klicama. Film zatim prikazuje 22-godi\xc5\xa1njaka koji se priprema re\xc5\xbeirati film Hell\'s Angels. Anga\xc5\xbeira Noaha Dietricha da vodi Hughes Tool Co., dok on nadgleda lete\xc4\x87e sekvence filma. Fale mu dvije kamere koje neuspje\xc5\xa1no poku\xc5\xa1ava posuditi od Louisa B. Mayera, koji me se samo nasmije u ka\xc5\xbee da se vrati u Teksas. Shvativ\xc5\xa1i kako publika ne\xc4\x87e imati osje\xc4\x87aj prostora ako bude tako gledala scene zra\xc4\x8dne borbe, Hughes postaje opsjednut tra\xc5\xbeenjem "oblaka koji \xc4\x87e izgledati kao divovske grudi pune mlijeka" kako bi mogao ponovno snimiti scenu. Anga\xc5\xbeira meteorologa s kalifornijskog sveu\xc4\x8dili\xc5\xa1ta, profesora Fitza koji bi trebao odrediti kad \xc4\x87e biti savr\xc5\xa1eno vrijeme, \xc5\xa1to zavr\xc5\xa1ava s osmomjese\xc4\x8dnim \xc4\x8dekanjem. Nakon \xc5\xa1to mu profesor ka\xc5\xbee kako ima oblaka u Oaklandu, Kalifornija, Hughes premje\xc5\xa1ta produkciju tamo te sam snima zra\xc4\x8dnu borbu aviona lovaca._NEWLINE_Film je kona\xc4\x8dno zgotovljen 1929., ali dok je gledao Jazz pjeva\xc4\x8da, Hughes shva\xc4\x87a da \xc4\x87e zvu\xc4\x8dni film postati dominantan i da mora ponovno snimiti Hell\'s Angels, ovaj put sa zvukom, \xc5\xa1to \xc4\x87e ga ko\xc5\xa1tati jo\xc5\xa1 jednu godinu i 1,7 milijuna dolara. Film postaje veliki hit, a Hughes je onaj koji se sada smije. Snima Lice s o\xc5\xbeiljkom i Odmetnika. Me\xc4\x91utim, postoji drugi cilj koji neprestano poku\xc5\xa1ava ostvariti: avijacija. Tijekom tog vremena, po\xc4\x8dinje se udvarati Katharine Hepburn. Par odlazi u no\xc4\x87ne klubove, igra golf i leti zajedno te postaju sve bliskiji, a po\xc4\x8dinju i \xc5\xbeivjeti zajedno. Tokom tog vremena Hepburn mu postaje velika potpora i pouzdanik te poku\xc5\xa1ava ubla\xc5\xbeiti simptome njegova opsesivno-kompulzivnog poreme\xc4\x87aja._NEWLINE_Kako postaje sve slavniji, po\xc4\x8dinju ga vi\xc4\x91ati sa sve vi\xc5\xa1e starleta. Po\xc4\x8dinje se zanimati za komercijalne letove i kupuje ve\xc4\x87i dio udjela u avio-kompaniji Transcontinental & Western Air (TWA) prete\xc4\x8de Trans World Airlinesa. 1935. testira H-1 Racer, ru\xc5\xa1i brzinski rekord Charlesa Lindbergha te se sru\xc5\xa1i u polje \xc5\xa1e\xc4\x87erne repe. "Najbr\xc5\xbei \xc4\x8dovjek na planeti", po\xc4\x8dne se hvalisati Hepburn. Tri godine poslije, obilazi svijet u \xc4\x8detiri dana, sru\xc5\xa1iv\xc5\xa1i prethodni rekord za tri dana. U me\xc4\x91uvremenu, Juan Trippe, vlasnik Pan American Airlinesa (Pan Am), i senator Owen Brewster se po\xc4\x8dinju brinuti da im Hughes ne postane prevelika konkurencija. Brewster je upravo predstavio prijedlog zakona o komercijalnim letovima, \xc5\xa1to bi trebalo zna\xc4\x8diti svjetsku ekspanziju Pan Ama. Trippe savjetuje Brewstera da provjeri "uznemiruju\xc4\x87e glasine o g. Hughesu."_NEWLINE_Hepburn upoznaje Hughesa sa svojom obitelji u Connecticutu, \xc5\xa1to se pretvara u katastrofu. Nakon \xc5\xa1to mu je njezina majka za vrijeme ru\xc4\x8dka rekla "mi ne dr\xc5\xbeimo do novca", on uzvra\xc4\x87a, "Zato \xc5\xa1to ste ga uvijek imali.", \xc5\xa1to razotkriva socijalisti\xc4\x8dki nastrojene Hepburnove kao snobove i licemjere. Natrag na setu svog novog filma, Katharine se na\xc4\x91e izme\xc4\x91u dvije vatre, Hughesa i Spencera Tracyja. Kona\xc4\x8dno ka\xc5\xbee Hughesu da se zaljubila te da ga ostavlja. Howard te no\xc4\x87i spaljuje svu svoju odje\xc4\x87u._NEWLINE_Ubrzo se po\xc4\x8dinje zanimati za 15-godi\xc5\xa1nju Faith Domergue. Osim toga, po\xc4\x8dinje borbu s Ameri\xc4\x8dkim filmskim udru\xc5\xbeenjem u vezi \xc5\xa1kakljivih scena u Odmetniku. Doznaje da Pan Am poku\xc5\xa1ava izgurati TWA iz igre. Pomo\xc4\x87u velike zabave osigurava ugovor s Vojskom za dva projekta, za \xc5\xa1pijunski i transportni avion. Progone ga novinari nakon \xc5\xa1to su ga uhvatili s Avom Gardner, a razbje\xc5\xa1njena Domerque slupa svoje auto u komadi\xc4\x87e. Hughes se sastaje s potkupljivim urednikom tabloida kako bi otkupio negative slika Hepburnove i Tracyja prije no \xc5\xa1to do\xc4\x91u u javnost._NEWLINE_1946. je Hughes dovr\xc5\xa1io samo XF-11, a gradi hidroavion H-4 Herkul ("Spruce Goose"). Bud\xc5\xbeet se pove\xc4\x87ava, a rok smanjuje, dok Hughes pokazuje znakove uznemiruju\xc4\x87eg pona\xc5\xa1anja, kao \xc5\xa1to je briga oko pra\xc5\xa1ine i klica u zraku i neprestano ponavljanje fraza. Tog srpnja, uzima FX-11 za testni let. Jedan od propelera otkazuje i prouzro\xc4\x8duje velike upravlja\xc4\x8dke probleme; Hughes se poku\xc5\xa1ava spustiti na golf igrali\xc5\xa1te na Beverly Hillsu, ali pada u susjedstvo. Odvode ga u bolnicu, gdje se sporo oporavlja. Saznaje da Vojska vi\xc5\xa1e ne treba Sprooce Goose, ali nare\xc4\x91uje da se proizvodnja nastavi. Nakon \xc5\xa1to je otpu\xc5\xa1ten iz bolnice, cijela TWA flota je izgra\xc4\x91ena i spremna za polijetanje, ali njemu prijeti bankrot._NEWLINE_U strahu od medija koji ga tra\xc5\xbee, Hughes stavlja prislu\xc5\xa1kiva\xc4\x8de na Avine telefone kako bi osujetio bilo kakvu sumnji\xc4\x8davu aktivnost. Nakon \xc5\xa1to se posva\xc4\x91ao s Gardner, vra\xc4\x87a se ku\xc4\x87i i pronalazi FBI-jeve agente kako mu pretra\xc5\xbeuju ku\xc4\x87u u potrazi za inkriminiraju\xc4\x87im dokazima u vezi utaje poreza. Incident je te\xc5\xa1ka trauma koji daje svojim neprijateljima do znanja o svojem stanju. Hughes se sastaje s Brewsterom, koji mu ponudi da \xc4\x87e odustati od optu\xc5\xbebi ako Hughes podupre Zakon o avijaciji i proda dionice TWA-a Trippeu._NEWLINE_Tijekom sastanka Brewster oprezno i namjerno poti\xc4\x8de Hughesov opsesivno-kompulzivni poreme\xc4\x87aj. Hughes odlu\xc4\x8dno odbija, ali nakon toga tone u te\xc5\xa1ku depresiju, zatvaraju\xc4\x87i se u kino-sobu, u\xc5\xbeasnut klicama, uriniraju\xc4\x87i u desetke praznih boca za mlijeko, dok se njegov poreme\xc4\x87aj pogor\xc5\xa1ava. Posje\xc4\x87uje ga Hepburn, razgovaraju\xc4\x87i s njim ispred vrata te mu zahvaljuje \xc5\xa1to je kupio negative i ispri\xc4\x8dava mu se zbog njihove veze. Moli Hughesa da joj pusti da mu pomogne, da je pusti unutra ili da iza\xc4\x91e vani, ali on ne \xc4\x8dini ni jedno ni drugo. Posje\xc4\x87uje ga Trippe, ali razjareni Hughes mu odvrati kako mu nikad ne\xc4\x87e prodati TWA. Trippe upozori Dietricha da \xc4\x87e svijet vidjeti \xc5\xa1to je Howard postao ako ode na salu\xc5\xa1anja. Nakon gotovo tri mjeseca, Hughes se kona\xc4\x8dno pojavljuje i po\xc4\x8dinje se pripremati da se suo\xc4\x8di sa Senatom, uz potporu Ave Gardner, koja ga natjera da se dotjera. nakon \xc5\xa1to joj je zahvalio, ona ka\xc5\xbee Hughesu: "U\xc4\x8dinit \xc4\x87e\xc5\xa1 to za mene."_NEWLINE_Hughes sti\xc5\xbee na saslu\xc5\xa1anje i po\xc4\x8dinje pobijati Brewsterove optu\xc5\xbebe. Poni\xc5\xbeen i razjaren time u \xc5\xa1to je se pretvorio taj doga\xc4\x91aj, senator slu\xc5\xbebeno optu\xc5\xbeuje Hughesa da je naplatio Ministarstvu obrane 56 milijuna dolara za avione koji nikad nisu poletjeli. Hughes odgovara da ni druge kompanije nisu dostavile avione, ali ipak nisu optu\xc5\xbeene za prijevaru. Pokazuje kako je i on sam ulo\xc5\xbeio milijune dolara u avione, \xc4\x8dime je izgubio novac. Kao kona\xc4\x8dni udarac Brewsterovom i Trippeovom monopolu s Pan Amom, Hughes otkriva njihovu ponudu kako bi odustali od optu\xc5\xbebi, ako proda svoje dionice Trippeu i Pan Amu, te dodaje da mu je tog datuma, Brewster rekao da se ovo nikad ne\xc4\x87e dogoditi ako pristane prodati. Osim toga, razotkriva dugogodi\xc5\xa1nju korupciju izme\xc4\x91u Brewstera i Trippea._NEWLINE_Hughes uspje\xc5\xa1no odbacuje optu\xc5\xbebe, Zakon o avijaciji je odbijen, Trippeov plan o globalnoj ekspanziji propada, a TWA po\xc4\x8dinje \xc5\xa1irenje na Europu i Daleki Istok. Hughes tada pokazuje da je bio u pravu o Spruce Gooseu osobno pilotiraju\xc4\x87i njime. Nakon leta, razgovara s Noahom i Odiejem o novoj liniji aviona za TWA i dogovara s Avom datum slavljeni\xc4\x8dke zabave._NEWLINE_\xc4\x8cini se da se Hughes oslobodio svojih unutarnjih demona sve dok ne ugleda tri biznismena u odijelima i bijelim rukavicama koji mu prijete. Jesu li oni plod njegove ma\xc5\xa1te? Dietrichova rekacija implicira da su stvarni, nakon \xc4\x8dega Hughes upita rade li biznismeni za njega na \xc5\xa1to ovaj odgovara "Svi rade za vas, Howard." Nakon toga ga poga\xc4\x91a opsesivno-kompulzivni napadaj, a neprestano po\xc4\x8dinje ponavljati "Stvar budu\xc4\x87nosti" kao referencu o avionu o kojem su trojica mu\xc5\xa1karaca razgovarala._NEWLINE_Dietrich i Odie skrivaju Hughesa u kupaonicu i zadr\xc5\xbeavaju ga tamo dok ne dovedu lije\xc4\x8dnika. Howard se prisje\xc4\x8da svojeg djetinjstva, shvativ\xc5\xa1i kako je osstvario sve svoje snove te izgradio temelje za budu\xc4\x87nost. Unato\xc4\x8d tome, i unato\xc4\x8d svemu \xc5\xa1to radi, Hughes se mo\xc5\xbee oduprijeti ludilu. Kako film zavr\xc5\xa1ava, on nastavlja ponavljati "stvar budu\xc4\x87nosti". Dok se tama zavija oko njega, Hughes vidi sama sebe kao malog dje\xc4\x8daka kojeg pere majka i koji obe\xc4\x87ava da \xc4\x87e voziti najbr\xc5\xbei avion ikada sagra\xc4\x91en, snimati najve\xc4\x87e filmove ikad i postati najbogatiji \xc4\x8dovjek na svijetu.'